سون گون‌لرده یاشانان بحرانین اساس سبب‌لرین‌دن اولان سئچیم تورکیه‌دن ناظیرلره تطبیق ائدیلن عرقچی رفتارلارین کؤلکه‌سینده باش توتا‌جاق.
سس‌لرین کیمه وئریله‌جگینی ایسه ایکی اؤنملی عنصور معین ائده‌جک؛ ایقتیصادیات و قاچقین پروبلئمی…
سون آنکت لرین نتیجه‌لری مارک روته باشچیلیغین‌داکی آزادلیق و دئموکراسی اوچون خالق پارتیسی‌نین کیچیک فرقله ایره‌لیده اولدوغونو گؤستریر.
روته-نین یاخین رقیبی ایسه 1 فایز فرقله ایسلام و تورکیه علیهینه چیخیش‌لاری ایله تانینان گرت ویلدرز-ین آشیری ساغچی آزادلیق پارتیسی‌دیر.
سئچیملرین نتیجه‌سی اؤلکه‌نین آوروپا بیرلیگینده‌کی گله‌جگینی و عرقچی یاناشما‌لارین گوجلنیب گوجلنمه‌یه‌جگینی معین ائده‌جک. چونکی سیاسی کاریرینی عرقچی‌لیک و مسلمان علیهینه چیخیش‌لاری ایله فورما‌لاش‌دیران ویلدرز آوروپا بیرلیگیندن چیخماق طرفداری‌دیر.
